המלחמה השביעית הוא ספר מאת עמוס הראל ואבי יששכרוף הסוקר את מהלכיה ואופייה של האינתיפאדה השנייה מספטמבר 2000 עד לאוגוסט 2004 בה נהרגו יותר מ־1,000 ישראלים ולמעלה מ־2,650 פלסטינים.

הספר יצא לאור ב־2004.

"היד הקשה שהפעילה המשטרה בדיכוי ההפגנה האלימה בהר הבית, ההרג ההמוני במקום הקדוש והסמלי, שחררו שד, שכל המאמצים בחודשים הבאים לא הצליחו להשיבו למקום." "האינתיפאדה, שהחלה מבלי שאף מנהיג פלסטיני הצליח להכתיב לה אסטרטגיה ברורה, תישאר כזו גם בשנים הבאות." "שני הצדדים חצו במהלכו קווים אדומים שעד אז נשמרו מהם בקפדנות.

הפלסטינים פתחו בגל אלים שהרשות לא טרחה לעצור לאחר ההתפרצות הראשונית.

ישראל הפעילה בתגובה כוח ואמצעים שלא נקטה בעבר." "טרור המתאבדים היה האימתני מבין כלי הנשק שהפעילו הפלסטינים במלחמה זו...

133 פיגועי התאבדות לצד מאות שנכשלו." "לרוב, כשעמד שרון בפני הכרעה, בנקודת מפתח, בין מהלך מבצעי חריף שעלול להסכים את המצב לבין גילוי איפוק, בחר באפשרות הראשונה." "במרס האיום [2002], הנורא שבחודשי העימות, פוצצו עצמם 17 מחבלים מתאבדים בתחומי הקו הירוק." "בעוד אוגדות צה"ל כובשת מחדש את הגדה, הוטלה על פיקוד הדרום משימה עיקרית אחת ברצועת עזה: לשמור את איום הטרור בעוצמה נמוכה יחסית." "רבים מהפעילים המנוסים של רשתות הטרור – מומחי המטענים ומשגרי המתאבדים – אמנם הוצאו מכלל פעולה, אבל את מקומם מיהרו לתפוס דור צעיר יותר, שהיה להוט לנקום." ערך בוויקיפדיה: האינתיפאדה השנייה